ফের প্রশ্নের মুখে নারী নিরাপত্তা। রাতের মেট্রোয় চূড়ান্ত অভব্যতার নজির। মেট্রোয় উঠে মোবাইলে তরুণীর ছবি-ভিডিও তুলে, হাতেনাতে ধরা পড়লেন এক ব্যক্তি। অভিযোগ, অভব্য অঙ্গভঙ্গিও করছিলেন তিনি।
 ওয়েব ডেস্ক: ফের প্রশ্নের মুখে নারী নিরাপত্তা। রাতের মেট্রোয় চূড়ান্ত অভব্যতার নজির। মেট্রোয় উঠে মোবাইলে তরুণীর ছবি-ভিডিও তুলে, হাতেনাতে ধরা পড়লেন এক ব্যক্তি। অভিযোগ, অভব্য অঙ্গভঙ্গিও করছিলেন তিনি।
 
একটু রাত বাড়তেই ফাঁকা মেট্রো। সাধারণত এটাই পরিচিত ছবি। কিন্তু সেই মেট্রো কতটা নিরাপদ মহিলাদের জন্য? মঙ্গলবার রাত দশটা নাগাদ কালীঘাট থেকে মেট্রোয় উঠেছিলেন খড়দার বাসিন্দা এক তরুণী। কিছুক্ষণ পরই তিনি বুঝতে পারেন সামনে লেডিস সিটে বসে থাকা এক ব্যক্তি সন্দেহজনক আচরণ করছেন। রবীন্দ্র সদন থেকে মেট্রোয় ওঠেন অভিজিত্‍ পাল নামে ওই ব্যক্তি। অস্বস্তি বাড়তে থাকায় বন্ধুদের ইশারায় বিষয়টি জানান ওই তরুণী। দমদম স্টেশনে নামিয়ে জিআরপি-র কাছে টেনে নিয়ে যাওয়া হয় অভিজিত্‍ পালকে। মেট্রোর বাকি যাত্রীরাও ঘটনার বর্ণনা দেন। এরপরই খবর পাঠানো হয় সিঁথি থানায়। পুলিস এসে গ্রেফতার করে ওই ব্যক্তিকে।